изключени при определянето на нормалната стойност, доказателствата, събрани по време на разследването, потвърдиха, че продажните цени за държавните предприятия за всеки вид на продукта средно са били значително по-високи от цените за всички други видове клиенти на вътрешния пазар. Тази трайна ценова разлика се дължи на съчетание от редица специфични фактори, свързани само с този вид клиенти на вътрешния пазар: i) установения от заявителя голям риск от неплащане или значително забавяне на плащанията при продажби за държавни предприятия; ii) обстоятелството, че тази политика реално се прилага, като на държавните предприятия се дава много по-дълъг срок за погасяване на кредита (в това число възможността за допълнително отсрочване на плащането, която се посочва в договора); iii) доказана история на забавени плащания; iv) обстоятелството, че в случай на фалит държавните предприятия в Украйна по закон са освободени от задължението да удовлетворят исканията на кредиторите; v) обстоятелството, че продажбите за държавни предприятия се осъществяват посредством сложни тръжни процедури, при които клаузите в договора не подлежат на договаряне и се използва предварително разписан стандартен договор; и на последно място — vi) обстоятелството, че държавните предприятия по закон нямат право да извършват авансови плащания за покупката на стоки. С оглед на изложените специфични обстоятелства твърдението на заявителя беше прието.
 (24)
 По отношение на искането при конструирането на нормалната стойност да се използват само ПОАР при продажбите за независими дистрибутори, съгласно член 2, параграф 6 от основния регламент размерът на ПОАР следва да се основава на действителните данни за производството и продажбите на сходния продукт от заявителя при обичайни търговски условия. В съответствие с посочения член бяха използвани данните на заявителя за всички продажби на вътрешния пазар (с изключение на продажбите за държавни предприятия). Тъй като продажните цени за крайни потребители на вътрешния пазар бяха коригирани в съответствие с член 2, параграф 10, буква г), подточка i) от основния регламент (както се пояснява в съображения 30 и 31 по-долу), по този начин размерът им е сравним с цените за независими дистрибутори на вътрешния пазар. Поради това твърдението беше отхвърлено.
 (25)
 Заявителят посочи също така, че при конструирането на нормалната стойност в съответствие с член 2, параграф 3 от основния регламент следва да се използва разумен марж на печалба от 5 %. Той се позова на предишно разследване по отношение на същия продукт (SWR), при което такъв марж на печалба е бил счетен за разумен. Освен това като алтернативно решение заявителят посочи, че размерът на печалбата не следва да превишава размера на печалбата, реализирана при продажбите за независими дистрибутори, тъй като този размер на продажбите е съпоставим с размера на експортните продажби. Съгласно член 2, параграф 6 от основния регламент обаче размерът на ПОАР и размерът на печалбата следва да се основават на действителните данни на заявителя за производството и продажбите на сходния продукт при обичайни търговски условия. Тъй като имаше на разположение такива данни, в съответствие с посочения член бяха използвани именно те. Поради това твърдението беше отхвърлено.
 2.1.2. Експортна цена
 (26)
 През разследвания период в рамките на преразглеждането са осъществени само две сделки за Съюза. Те